Ons was op pad terug Kaap toe van die Noord-Kaap af. Ons moes kies tussen die N7 en N1. Ons het 'n seuntjie van 2 jaar en het besluit om halfpad oor te slaap. Op die einde het ons besluit om N1 te ry as gevolg van die profiel van Bakgat in Beaufort-Wes. Ons is gereelde "toeriste" en vandat ons 'n kind het, het ons behoeftes taamlik verander. Bakgat Blyplek het ons verwagtinge oortref in elke moontlike afdeling. Hoogtepunte sluit in: dekor, geriewe, skoonheid, Xplora, WiFi, vriesruimte vir die vleis, spasie, veilige parkering, goeie kommunikasie ens. Ons sal letterlik 'n draai ry in die toekoms om weer hier te kom oorslaap. Ek kan hulle vir seker aanbeveel!
Hierdie luukse wooneenheid is die ideale verblyf vir 'n week of twee terwyl jy die omgewing verken. Dit is ten volle toegerus en baie gerieflik.
Wat 'n heerlike lafenis om na 'n lang dag se ry in hierdie netjiese, smaakvolle, silwerskoon wooneenheid met lugversorging te kon oorbly.
'n Baie goeie oornagplek tussen noorde en suide. Die huis is baie skoon met luukse linne en handdoeke. Die verblyf het alles wat mens nodig het om self kos te maak as jy wil. Daar is restaurante binne stapafstand. Ek beveel dit met vrymoedigheid aan.
Bakgat is 'n baie netjiese en ongelooflike mooi gastehuis. Baie ruim en modern. Ek sal enige tyd teruggaan en dit sterk aanbeveel. Ons het by baie plekke oornag en hierdie gastehuis is die beste waarde vir geld uit en uit. Dit is mooier as die foto's! Baie dankie vir 'n stunning plek!
Fantasties! Presies soos wat geadverteer is. Silwerskoon en wil definitief weer daar gaan bly vir 'n langer tydperk!
Middag Mnr. Mayne, baie dankie vir u resensie, ons het groot waardering daarvoor. Ons het reeds na die "hane" laat kyk en dit ghries gegee. Dankie vir die aanbeveling. Groete
Ek en my seun het die verblyf so baie geniet. Dit is heerlik om in 'n plek te oornag met die standaard dieselfde as jou eie huis en nog beter!
Om te oornag in 'n blyplek waar jy glad nie hoef te bekommer oor veiligheid eerstens en dan die netheid en absolute luukse en smaakvolle styl tweedens nie. Dit was heerlik om te kon bad of stort sonder om bekommerd te wees oor wat se pes jou dalk kan bespring! My seun het julle sagte handdoeke gekomplimenteer en nog beter om in die bed te kan klim sonder om beddegoed te deursoek.
Ons het dit baie geniet, Christiaan Bekker het ons onmiddellik tuis laat voel. Dit was lekker op om vir 'n slag by 'n gastehuis aan te kom en alles is reg vir jou. Dit is ontsettend netjies en die hele ervaring is gemaak om jou te laat voel soos 'n koninklike. Ek het nou al twee keer daar gebly en dit was opvallend vir my dat dit nie net 'n eenmalige gebeurtenis was nie maar dit lyk my dat dit is hoe hulle werk. Hulle wil hê jy moet lekker bly.
Bakgat verblyf was regtig BAKGAT. Die akkommodasie het beslis al ons verwagtinge oortref. Dis stylvol en baie gerieflik. Beslis 'n wenner.
Wat 'n aangename verrassing om na 'n lang reis sulke luuksheid te ervaar! Die diens was puik en ons kon nie vir beter gevra het nie.
Wat 'n pragtige selfsorg-eenheid. Baie modern met als wat jy nodig het. Hierdie plek kan ons definitief aanbeveel. Dis ongelooflike waarde vir geld, netjies, skoon en vriendelike ontvangs.
Onverbeterlike 4-ster verblyf! Indien jy waardering het vir die goeie dinge in die lewe, is hierdie die gastehuis in Beaufort-Wes vir jou!
Verdien elkeen van die 4 sterre wat aan hulle toegeken is. Sal weer daar oorbly as ons in die omgewing is.
Baie tevrede met uitleg en alles was skoon en nuut. Linne was kraakvars en goeie lugversorging 'n groot plus. My dogter was mal oor die badkamer.
Baie netjies en ons het tuis gevoel. Goed toegerus en baie goed geleë. Ons sal verseker weer daar oorbly.
Ons het baie meer gekry as wat ons verwag het. Ons bejaarde ouers en siek pa was saam met ons en die mense van Bakgat het uit hul pad gegaan om ons te help. Hulle het selfs vir ons 'n rolstoel geleen! Bakgat blyplek het al ons verwagtinge oortref!